laion/Wikipedia-Exotic huggingface dataset:
אמוד

אמוד (בהונגרית: Emőd) היא עיירה במחוז בורשוד-אבאוי-זמפלן שבצפון מזרח הונגריה. כמו כפרים רבים באירופה גם אוכלוסיית אמוד קטנה בעשרות השנים האחרונות מ-5,422 תושבים בשנת 1990 עד 4,702 תושבים בשנת 2022. פרק זה לוקה בחסר. אנא תרמו לוויקיפדיה והשלימו אותו. ייתכן שתמצאו פירוט בדף השיחה. יהודים החלו להתיישב בעיירה באמצע המאה ה-19. הקהילה הייתה כפופה לקהילה היהודית במזוקבשד, אך היה לה שוחט משלה וכן בית כנסת. בשנת 1930 נמנו בקהילה 72 נפש. בשנת 1944, כשנכנס הצבא הגרמני להונגריה, היו כבר רוב הגברים היהודים בשרות העבודה (עבודות כפייה ליהודים עבור הצבא ההונגרי) אלה שנותרו במקום הועברו לגטו מישקולץ ומשם שולחו למחנה ההשמדה אושוויץ. אחרי המלחמה חזרו לעיירה רק שלושה יהודים ששרדו ועזבו את המקום תוך זמן קצר. במקום היה בית קברות יהודי בסמוך לבית הקברות הרפורמי בעיר, אך כיום הוא אינו מטופל, מכוסה חלקית בעשביה ובמקום ניתן למצוא שברי קברים. אמוד בפנקס הקהילות הונגריה, עמוד 156–157 אמוד, בתוך: שלמה שפיצר, קהילות הונגריה: הקהילות החרדיות בהונגריה - תש"ד, ירושלים: מכון ירושלים, תשס"ט, עמוד 38–39. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא אמוד בוויקישיתוף אתר האינטרנט הרשמי של אמוד קהילת אמוד, באתר "אנו – מוזיאון העם היהודי" "אמוד", באתר JewishGen (באנגלית) בית הקברות באמוד
ארגונאוט (סוג)

ארגונאוט (שם מדעי: Argonauta) הוא סוג רכיכות ימיות מסדרת התמנונאים החיים בים הפתוח, היחיד ששרד מהמשפחה ארגונאוטיים. הסוג ידוע ממאובנים החל מהמיוקן והוא נקרא בידי קארולוס לינאוס ב-1758, על שם הארגונאוטים, גיבורים המיתולגיה היוונית, אשר נדדו בימים ולספינתם קראו "ארגו" (Argo). בני הסוג קטנים יחסית ואורכם 10–30 ס"מ אצל הנקבות דו-צורתיות זוויגית הגדולות בצורה קיצונית מהזכרים המגיעים לאורך של רק 2 ס"מ. הזכרים יכולים להזדווג רק פעם אחת, בה הם משירים את זרוע המין שלהם, בעוד הנקבות מזדווגות פעמים רבות. אלו תמנונים מוזרים בעלי קונכייה המזכירה קונכיית צדפות ועושה אותם דומים לנאוטילוסיים, אך למעשה הם אינם קרובים. כמו לרוב התמנונים הם בעלי 8 זרועות, מקור חזק וקרני ועיניים גדולות. הארגונאוטים ניזונים מיצורים קטנים כמו סרטנים, רכיכות אחרות, מדוזות וסלפיים אותם הם הורגים בנשיכתם הארסית. הם מתגוננים מאויבים באמצעות פליטת דיו כהה והנקבות יכולות להרעיד את קונכייתם ולאיים על אויביה או להתחבא בה, אם כי היא אינה קשיחה מספיק להגנה. למרות ההגנות התמנונים נטרפים בידי דולפינים, דגי טונה, מפרשניים, רעמתן כחלחל, צבי ים ויצורי ים שונים. תמנונים אלה לא נחים כמעט על קרקעית הים או מפסיקים לצוף אך הזכרים ככל הנראה מתחבאים בין עלי קלפ ענקיים, מעשה שלא ידוע עליו הרבה. אַרְגּוֹנָאוּטָה דּוֹגֶרֶת (Argonauta argo) Argonauta hians Argonauta nodosus Argonauta nouryi Argonauta cornutus - מין שמוטל בספק Argonauta absyrtus - נכחד Argonauta itoigawai - נכחד Argonauta joanneus - נכחד Argonauta oweri - נכחד Argonauta sismondai - נכחד Argonauta tokunagai - נכחד מדיה וקבצים בנושא ארגונאוט בוויקישיתוף ארגונאוט, באתר ITIS (באנגלית) ארגונאוט, באתר NCBI (באנגלית) ארגונאוט, באתר Animal Diversity Web (באנגלית) ארגונאוט, באתר האנציקלופדיה של החיים (באנגלית) ארגונאוט, באתר GBIF (באנגלית)
אמנעה אווירית

אמנעה אווירית היא סוג ספציפי של הפצצה טקטית המבוצעת בידי כלי טיס צבאי לצורך מניעת תגבור ואספקה לקווי האויב הקדמיים. אמנעה מבוצעת מעבר לקווי האויב ומכוונת נגד תשתיות לוגיסטיות המשמשות את האויב לאחסון ולשינוע חיילים וציוד לחזית. תשתית זו כוללת כבישים, גשרים, מטוסי תובלה, ומצבורי דלק ותחמושת. התפיסה שמאחורי תקיפה כזאת גורסת שמניעת ציוד ואספקה תחליש בהכרח את הכוחות הקדמיים ותתיש את האויב, ובכך תסייע להבסתו. אמנעה היא רמת ביניים שבין סיוע אווירי קרוב, העוסק בסיוע ישיר לכוחות ידידותיים קרקעיים המצויים בקרבת כוחות האויב, ובין הפצצה אסטרטגית, העוסקת במניעת תגבור ואספקה לקווי האויב הקדמיים על ידי פגיעה בייצור האספקה, וברצון להמשיך להילחם. "פיאט G.91Y" מטוס "אמנעה אווירית" ערך זה הוא קצרמר בנושא צבא. אתם מוזמנים לתרום לוויקיפדיה ולהרחיב אותו.
איוואן דוברונראבוב

איוואן דוברונראבוב (ברוסית: Иван Фёдорович Добронравов; נולד ב-2 ביולי 1989) הוא שחקן קולנוע וטלוויזיה רוסי. דוברונראבוב בוורונז' כבנו של השחקן פיודור דוברונראבוב ואירינה, גננת. אחיו הגדול ויקטור אף הוא שחקן. הוא ידוע במשחקו בסרט המצליח השיבה כילד שאביו חוזר לאחר היעדרות ממושכת ויוצא למסע עימו. בשנת 2010 זכה בפסטיבל הפתוח לסרטים רוסים על משחקו בתפקיד הראשי בסרט "האמת". ב-2013 שיחק בסרט ביוגרפי אודות יורי גגארין. ב-2014 שיחק בסדרה "יקטרינה" אודות יקטרינה השנייה, קיסרית רוסיה ששודרה בערוץ רוסיה-1. ב-2015 שיחק בסדרה השיטה. איוואן דוברונראבוב, במסד הנתונים הקולנועיים IMDb (באנגלית) איוואן דוברונראבוב, באתר AllMovie (באנגלית) איוואן דוברונראבוב, במסד הנתונים הקולנועיים KinoPoisk (ברוסית) איוואן דוברונראבוב באתר Rotten Tomatoes He is alive in my head, theguardian (באנגלית)
מרצדס-בנץ W111

מרצדס-בנץ W111 (בגרמנית: Mercedes-Benz W111) היא מכונית סלון בעלת 4 דלתות מסדרת "Ponton-Mercedes", אשר יוצרה על ידי יצרנית הרכב הגרמנית מרצדס-בנץ בין השנים 1959–1968 בתצורת סדאן, ובין השנים 1961–1971 בתצורות קופה וקבריולה. יוצרו 370,807 יחידות. 4 דלתות - סדאן. 2 דלתות - קופה. 2 דלתות - קבריולה. "220b". "220Sb". "220SEb". "220S". "230S". "220Sedan" - יוצר בין אוגוסט 1959 - אוגוסט 1965. "220S Sedan" - יוצר בין אוגוסט 1959 - אוגוסט 1965. "220SE Sedan" - יוצר בין אוגוסט 1959 - אוגוסט 1965. "220SE Coupé" - יוצר בין פברואר 1961 - אוקטובר 1965. "220SE Cabriolet" - יוצר בין ספטמבר 1961 - אוקטובר 1965. "230S Sedan" - יוצר בין יולי 1965 - ינואר 1968. "250SE Coupé" - יוצר בין ספטמבר 1965 - דצמבר 1967. "250SE Cabriolet" - יוצר בין ספטמבר 1965 - דצמבר 1967. "280SE Coupé " - יוצר בין נובמבר 1967 - מאי 1971. "280SE Cabriolet" - יוצר בין נובמבר 1967 - מאי 1971. "280SE 3.5 Coupé" - יוצר בין נובמבר 1967 - מאי 1971. "280SE 3.5 Cabriolet" - יוצר בין נובמבר 1967 - מאי 1971. דגמי סדאן, 4 דלתות "מרצדס-בנץ W111", שנת 1965 "מרצדס-בנץ W111" "מרצדס-בנץ W111" "מרצדס-בנץ W111" "מרצדס-בנץ W111" "מרצדס-בנץ W111", שנת 1965 "מרצדס-בנץ W111" "מרצדס-בנץ W111" דגמי קופה וקבריולט "מרצדס-בנץ W111" דגם "SE" - קופה "מרצדס-בנץ W111" - קבריולט "מרצדס-בנץ W111" דגם "280SE" - קבריולט "מרצדס-בנץ W111" דגם "SEb" קופה, שנת 1963 "מרצדס-בנץ W111" דגם "SE" - קבריולט "מרצדס-בנץ W111" דגם "SE" - קבריולט "מרצדס-בנץ W111" קופה, דגם "SE" "מרצדס-בנץ W111" דגם "SEb" קופה, שנת 1964 - מבט לתא הנהג ולוח מחוונים מרצדס-בנץ W108 מרצדס-בנץ W110 מרצדס-בנץ W112 מרצדס-בנץ W114 מרצדס-בנץ W120 מרצדס-בנץ W180 דגמי סדאן מדיה וקבצים בנושא מרצדס-בנץ W111 בוויקישיתוף דגמי קופה וקבריולה מדיה וקבצים בנושא מרצדס-בנץ W111 בוויקישיתוף מרצדס-בנץ W111, סרטון באתר יוטיוב אתר מרצדס-בנץ העולמי אתר מרצדס-בנץ ישראל מרצדס-בנץ סדרת Ponton mbzponton.org/valueadded/other/overview דגמי מרצדס-בנץ בשנות ה-60 heckflosse.nl "מרצדס-בנץ W111" car.info/en-se/mercedes-benz/w111 "מרצדס-בנץ W111" niemoeller.de/en/catalog "מרצדס-בנץ W111", דגם "250se", קבריולה curbsideclassic.com/curbside-classics-european/curbside-classic-1966-mercedes-250se-cabriolet-w111-the-classiest-mercedes-of-them-all
גביע המדינה בכדורסל 2013/2014

גביע המדינה בכדורסל לעונת 2013/2014 היא התחרות ה-54 מאז היווסדו של המפעל. מכבי תל אביב זכתה בגביע המדינה ה-41 בתולדותיה, לאחר ניצחון בגמר על הפועל אילת. מכבי תל אביב, תחת המאמן דייוויד בלאט, זכתה בגביע המדינה ה-41 בתולדותיה. אלישע שוחט, ספר הכדורסל הישראלי, עמודים 558-560 תקציר גמר גביע המדינה- מכבי תל אביב נגד הפועל אילת = ניצחון למכבי, ערוץ היוטיוב של מכבי תל אביב צפו במכבי ת"א זוכה בפעם ה-41 בגביע, עם 73:80 על אילת, באתר ערוץ הספורט, 6 בפברואר 2014 ערן ויצמן, ‏מכבי ת"א זכתה בגביע המדינה ה-5 ברציפות שלה אחרי 73:80 על אילת, באתר מעריב אונליין, 6 בפברואר 2014 המידע באדיבות אלישע שוחט, ספר הכדורסל הישראלי
הידשנמטי

הידשנמטי (בהונגרית: Hidasnémeti) הוא כפר במחוז בורשוד-אבאוי-זמפלן שבצפון מזרח הונגריה. לא ידוע הרבה על הקהילה היהודית במקום מלבד היותה כפופה לקהילת סניה ותיעודה במפקד קהילות הונגריה שם כתוב כי בקהילה 31 יהודים ורבה הוא הרב של קהילת סניה, הרב טוביה שוויגר. במהלך השנים חיו בכפר מעט יהודים פנקס הקהילות הונגריה, עמוד 421 (בערך "סיקסו") הידאש-נאמאטי, בתוך: שלמה שפיצר, קהילות הונגריה: הקהילות החרדיות בהונגריה – תש"ד, ירושלים: מכון ירושלים, תשס"ט, עמוד 138. (נתוני האוכלוסין בספר מבוססים על מפקד קהילות הונגריה של המועצה המרכזית של יהודי הונגריה שנערך בפקודת שלטונות הכיבוש הנאצי באביב 1944) מדיה וקבצים בנושא הידשנמטי בוויקישיתוף אתר האינטרנט הרשמי של הידשנמטי מפקדי האוכלוסין של יהודי הונגריה, 1993 ערך זה הוא קצרמר בנושא יישובים בהונגריה. אתם מוזמנים לתרום לוויקיפדיה ולהרחיב אותו.
ג'וש ריסדון

ג'ושוע רוברט ריסדון (נולד ב-27 ביולי 1992) הוא כדורגלן אוסטרלי המשחק בעמדת המגן הימני בווסטרן יונייטד ובנבחרת אוסטרליה. ב-28 בנובמבר 2010, ריסדון ערך את הופעת הבכורה שלו במדי פרת' גלורי נגד נורת' קווינסלנד פיורי. את שערו הראשון בקריירה כבש במחזור ה-26 של עונת 13–2012 בליגת העל האוסטרלית, כשהעניק לקבוצתו בדקה ה-94 את שער הניצחון ב-2–3 נגד מלבורן ויקטורי. ב-20 ביולי 2013, ריסדון שיחק כחלק משחקני האולסטאר של הליגה האוסטרלית במשחק ידידות נגד מנצ'סטר יונייטד. ריסדון כבש את שערו השני בקריירה ב-28 במרץ 2015, כששוב העניק לקבוצתו בדקה ה-88 את שער הניצחון ב-2–3 נגד וסטרן סידני וונדררס. במאי 2017 ריסדון עזב את פרת' גלורי ועבר אל וסטרן סידני וונדררס. ריסדון ערך את הופעת הבכורה שלו במדים הלאומיים במשחק מוקדמות מונדיאל 2018 נגד נבחרת בנגלדש ב-17 בנובמבר 2015. במאי 2018, הוא נבחר לסגל השחקנים של הנבחרת למונדיאל 2018 ברוסיה. מדיה וקבצים בנושא ג'וש ריסדון בוויקישיתוף ג'וש ריסדון, ברשת החברתית אקס (טוויטר) ג'וש ריסדון, ברשת החברתית אינסטגרם ג'וש ריסדון, באתר Transfermarkt ג'וש ריסדון, באתר Soccerway ג'וש ריסדון, באתר WorldFootball.net ג'וש ריסדון, באתר National Football Teams ג'וש ריסדון, באתר FootballDatabase.eu השער של ג'וש ריסדון מעניק לפרת' גלורי ניצחון יקר על ווסטרן סידני וונדרס
גביע המדינה בכדורסל 2014/2015

גביע המדינה בכדורסל לעונת 2014/2015 היא התחרות ה-55 מאז היווסדו של המפעל. מכבי תל אביב זכתה בגביע המדינה ה-42 בתולדותיה וה-6 ברציפות, לאחר ניצחון בגמר על הפועל ירושלים. מכבי תל אביב, תחת המאמן גיא גודס, זכתה בגביע המדינה ה-42 בתולדותיה. אלישע שוחט, ספר הכדורסל הישראלי, עמודים 573-575 מערכת וואלה! ספורט‏, מכבי תל אביב זכתה בגביע המדינה בפעם ה-42 בתולדותיה, באתר וואלה, 22 בפברואר 2015 יעל שחרור, בפעם ה-42: מכבי ת"א מחזיקת גביע המדינה, 22 בפברואר 2015 מכבי ת"א מחזיקת הגביע, באתר ערוץ הספורט, 22 בפברואר 2015 המידע באדיבות אלישע שוחט, ספר הכדורסל הישראלי
גביע המדינה בכדורסל 2015/2016

גביע המדינה בכדורסל לעונת 2015/2016 היא התחרות ה-56 מאז היווסדו של המפעל. מכבי תל אביב זכתה בגביע המדינה ה-43 בתולדותיה וה-7 ברציפות, לאחר ניצחון בגמר על מכבי אשדוד באר טוביה. מכבי תל אביב, תחת המאמן ז'אן טבק, זכתה בגביע המדינה ה-43 בתולדותיה. אלישע שוחט, ספר הכדורסל הישראלי, עמודים 586-587 Highlights: Maccabi FOX Tel Aviv - Maccabi Ashdod 83:75, סרטון באתר יוטיוב מערכת וואלה! ספורט‏, מכבי תל אביב זכתה בגביע המדינה אחרי 75:83 על מכבי אשדוד, באתר וואלה, 18 בפברואר 2016 מערכת ONE, ‏מחאת אוהדים, קאמבק גדול והגביע שוב של מכבי, באתר ONE‏, 18 בפברואר 2016 המידע באדיבות אלישע שוחט, ספר הכדורסל הישראלי
יחסי קמרון–רוסיה

יחסי קמרון–רוסיה הם היחסים הבילטרליים שמתקיימים בין הרפובליקה של קמרון לבין הפדרציה הרוסית. היחסים הדיפלומטיים בין ברית המועצות לקמרון כוננו ב-20 בפברואר 1964. הסכמי סחר (24 באוקטובר 1962), שיתוף פעולה תרבותי (22 במרץ 1963), שיתוף פעולה כלכלי וטכני (12 באפריל 1963), תקשורת אווירית (11 בנובמבר 1979) ושיתוף פעולה בתחום הטלוויזיה (מאי 1984) והכרה הדדית בשוויון של מסמכים ותארים חינוכיים (14 באפריל 1964) מהווים את הבסיס ליחסים בין רוסיה לקמרון. קמרון מחזיקה ברוסיה שגרירות במוסקבה. רוסיה מחזיקה בקמרון שגרירות ביאונדה וקונסוליה בדואלה. מדיה וקבצים בנושא יחסי קמרון–רוסיה בוויקישיתוף МИД России: Российско-камерунские отношения Cameroonian Embassy in Moscow, Russia, EMBASSYPAGES.COM Russian Embassy in Yaounde, Cameroon, EMBASSYPAGES.COM Russian Consulate in Douala, Cameroon, EMBASSYPAGES.COM ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי הממלכה המאוחדת – סרביה

יחסי הממלכה המאוחדת–סרביה הם היחסים הבילטרליים שמתקיימים בין הַמַמְלָכָה הַמְאֻחֶדֶת שֶׁל בְּרִיטַנְיָה הַגְּדוֹלָה וצפון אירלנד לבין הרפובליקה של סרביה. שתי המדינות הקימו יחסים דיפלומטיים ב-1837. שגריר סרביה בממלכה המאוחדת הוא ד"ר דיאן פופוביץ', והשגריר הבריטי בסרביה הוא דניס קיף. במפקד האוכלוסין של הממלכה המאוחדת ב-2001 נרשמו 31,244 בני אדם שנולדו בסרביה ומונטנגרו, שהם כיום המדינות העצמאיות של סרביה ומונטנגרו, בעוד שעצמאות קוסובו מסרביה עדיין שנוייה במחלוקת. הסחר בין שתי המדינות נערך ב-2004 בכ-245.8 מיליון דולר. בעשרת החודשים הראשונים של 2005, הייצוא של סרביה ומונטנגרו לבריטניה עמדה על כ-68.2 מיליון דולר (גידול של כ-110.6% לעומת 2004), והיבוא מהממלכה המאוחדת עמד על כ-104.2 מיליון דולר (גידול של כ-85% לעומת 2004). לממלכה המאוחדת יש שגרירות בבלגרד. לסרביה יש שגרירות בלונדון. מדיה וקבצים בנושא יחסי הממלכה המאוחדת – סרביה בוויקישיתוף British Foreign and Commonwealth Office about relations with Serbia British embassy in Belgrade Serbian Ministry of Foreign Affairs about relations with the United Kingdom Serbian embassy in London Our embassy "Country-of-birth database". Organisation for Economic Co-operation and Development. נבדק ב-2008-09-20. Министарство спољних послова Републике Србије, www.mfa.gov.rs (ארכיון) British Embassy in Belgrade, Serbia, EMBASSYPAGES.COM Serbian Embassy in London, United Kingdom, EMBASSYPAGES.COM ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
יחסי גמביה–סין

בין הרפובליקה של גמביה לבין הרפובליקה העממית של סין מתקיימים יחסים דיפלומטיים. שתי המדינות מחזיקות שגרירויות אחת בבירתה של רעותה, בבייג'ינג ובבנג'ול. כבר ב-14 בדצמבר 1974 הוקמו יחסים דיפלומטיים בין גמביה לרפובליקה העממית של סין, אך לאחר שגמביה הכירה ב-1995 בטייוואן, ניתקה סין את יחסיה עם גמביה. היחסים חודשו ב-2016, לאחר שגמביה הפסיקה להכיר בטאייוואן. על פי הנתונים באתר האינטרנט של המרכז למחקר המורכבות הכלכלית (אנ'), סחר הייצוא מסין גדל באופן כללי בין השנים 1995 ו-2013, והגיע לכמעט ל-300 מיליון דולר בשנת 2013. הטקסטיל היווה חלק ניכר מהייצוא. סחר הייצוא השנתי של גמביה הייתה פחות מ-20 מיליון דולר בין השנים 1995 ל-2010, ולאחר מכן עלה ליותר מ-80 מיליון דולר ב-2012, כאשר רוב הייצוא היה עץ. האתר הרשמי של שגרירות הרפובליקה העממית של סין ברפובליקה של גמביה Gambian Embassy in Beijing, China, EMBASSYPAGES.COM Chinese Embassy in Banjul, Gambia, EMBASSYPAGES.COM "中国同冈比亚的关系（最近更新时间：2016年4月）". במרץ 2016. נבדק ב-2016-06-16. {{cite news}}: (עזרה) "外交部发言人答记者问". 2016-03-17. נבדק ב-2016-06-16. 冈比亚早在2013年即与台湾“断交”。 "外交部发言人答记者问". 2016-03-17. נבדק ב-2016-06-16. 冈比亚方面主动表达复交愿望。 Alexander Simoes. "What does 中国 export to 岡比亞? (1995-2013)". Observatory of Economic Complexity. אורכב מ-המקור ב-2016-03-29. נבדק ב-2016-03-20. Alexander Simoes. "What does 岡比亞 export to 中国? (1995-2013)". Observatory of Economic Complexity. אורכב מ-המקור ב-2016-03-30. נבדק ב-2016-03-20. ערך זה הוא קצרמר בנושא יחסי חוץ. אתם מוזמנים לתרום לוויקיפדיה ולהרחיב אותו.
נכתב ברוח

נכתב ברוח (באנגלית: Written on the Wind) הוא סרט מלודרמה אמריקאי משנת 1956 בבימויו של דאגלס סירק עם רוק הדסון, לורן באקול, דורותי מלון ורוברט סטאק בתפקידים הראשיים. התסריט מבוסס על רומן בשם זה מאת רוברט ויילדר (אנ') משנת 1945. דורותי מלון זכתה בפרס אוסקר לשחקנית המשנה הטובה ביותר והייתה מועמדת לפרס גלובוס הזהב לשחקנית המשנה הטובה ביותר - סרט קולנוע, רוברט סטאק היה מועמד לפרס אוסקר לשחקן המשנה הטוב ביותר. שיר הנושא "נכתב ברוח" הפך ללהיט והיה מועמד לפרס אוסקר לשיר המקורי הטוב ביותר. ג'ספר האדלי (רוברט קיית')הוא טייקון נפט בעיירה קטנה בטקסס. בנו קייל (רוברט סטאק) הוא פלייבוי אלכוהוליסט, בתו מרילי (דורותי מלון) מחליפה מדי פעם גברים וגם מכורה לטיפה המרה. מיץ' ויין (רוק הדסון) הוא גאולוג וידיד המשפחה. היה בעבר בן זוגה של מרילי וחברו הקרוב של קייל. הוא מכיר לקייל את לוסי (לורן באקול), מזכירה בכירה בחברת הנפט וקייל מתאהב בה. תוך זמן קצר הם נישאים. הנישואים שלהם עולים על שרטון. קייל ממשיך לשתות ולאחר ניסיונות רבים אינו מצליח להכניס את לוסי להריון. הרופא מודיע לו שהזרע שלו חלש, דבר המדרדר יותר את מצבו הנפשי. מיץ' מחבב את לוסי וקייל שם לב לכך. כאשר לוסי מודיעה לו שהיא בהריון הוא בטוח שהיא בגדה בו עם מיץ' הוא תוקף את לוסי והיא נופלת ונגרמת לה הפלה. מיץ' פוקד עליו להסתלק ומאיים כי יהרוג אותו אם יתקרב ללוסי. קייל בורח ומשתכר. הוא מגיע לבית האדלי כשהוא שיכור ומאיים על מיץ' באקדח. מרילי שנוכחת במקום מנסה לקחת ממנו את האקדח ובעת המאבק ביניהם נפלט כדור וקייל נהרג. מיץ' מובל למשפט בחשד לרצח. עדי תביעה מעידים כי שמעו את איומיו לרצוח את קייל. לבסוף עולה מרילי לעדות. בתחילה היא טוענת שמיץ' הוא הרוצח אבל מיד היא פורצת בבכי ומגלה את האמת. מיץ' משוחרר ועוזב את בית האחוזה עם לוסי. "נכתב ברוח", במסד הנתונים הקולנועיים IMDb (באנגלית) "נכתב ברוח", באתר נטפליקס "נכתב ברוח", באתר AllMovie (באנגלית) "נכתב ברוח", באתר Rotten Tomatoes (באנגלית) "נכתב ברוח", באתר Box Office Mojo (באנגלית) "נכתב ברוח", באתר אידיבי "נכתב ברוח", במסד הנתונים הקולנועיים KinoPoisk (ברוסית) קדימון לסרט נכתב ברוח, באתר יוטיוב השיר "נכתב ברוח" בביצוע "ארבעת האסים", באתר יוטיוב נכתב ברוח, באתר TCM
בורקו ראדוביץ'

וליבור "בורקו" ראדוביץ' (בקירילית: Велибор Радовић; נולד ב-16 במרץ 1972) הוא כדורסלן עבר ומאמן כדורסל מונטנגרי-ישראלי. גובהו עומד על 2.02 מטרים והוא שיחק בעמדת הפורוורד. ראדוביץ' קיבל את האזרחות הישראלית בעת ששיחק במכבי תל אביב ובמכבי רעננה, במהלך שנות ה-90 של המאה ה-20 וה-העשור הראשון של המאה ה-21, כאשר התחתן עם מיכל בר יוסף, אשה ישראלית. בנו, תיאודור ראדוביץ' נולד ב-26 בדצמבר 2008. כעוזר מאמן אליפות הליגה הסרבית : 3 (עם הכוכב האדום בלגרד: 2014-15, 2015-16-16, 2016-17 ) גביע קוראץ': 3 (עם הכוכב האדום בלגרד : 2013-14, 2014-15, 2016-17 ) האליפות הליגה האדריאטית : 3 (עם הכוכב האדום בלגרד: 2014-15, 2015-16-16, 2016-17 ) כשחקן אליפות הליגה הישראלית: 3 (עם מכבי תל אביב) גביע הליגה הישראלית: 2 (עם מכבי תל אביב) אליפות אירופה בכדורסל: 1 (עם מכבי תל אביב) פרופיל, באתר eurobasket Velibor Radović ב fibaeurope.com ראדוביץ', באתר safsal.co.il בורקו ראדוביץ', באתר כדורסלע של ערן סלע בורקו ראדוביץ', באתר One וליבור רדוביץ'. FIBA אירופה ערך זה הוא קצרמר בנושא כדורסלנים. אתם מוזמנים לתרום לוויקיפדיה ולהרחיב אותו.
אלפרידה אנדרה

אלפרידה אנדרה (בשוודית: Elfrida Andrée;‏ 19 בפברואר 1841 - 11 בינואר 1929) הייתה נגנית עוגב, מלחינה ומנצחת שוודית. בשנת 1995 יצא בחברת קפריס תקליטור ועליו חמישיית פסנתר של אנדרה, יחד עם סונאטה לפסנתר, רביעיית מיתרים ברה מינור, ומוזיקה ווקאלית. אנדרה נולדה בוויסבי. היא למדה אצל לודוויג נורמן ונילס גאדה. אחותה הייתה הזמרת פרדריקה סטנהאמר. היא הייתה פעילה בתנועת הנשים השוודית. אנדרה הייתה אחת מנגניות העוגב הראשונות שהתמנו לתפקיד רשמי בסקנדינביה. היא החלה לעבוד בסטוקהולם בשנת 1861 ובשנת 1867 התמנתה לנגנית העוגב בקתדרלה של גוטנבורג. כהוקרה על שירותיה, נבחרה לאקדמיה המלכותית למוזיקה של שוודיה. היא מתה בגוטנבורג. שתי הסימפוניות לעוגב של אנדרה עדיין מבוצעות בימינו. שאר יצירותיה כללו: אופרה "הסאגה של פריטיוף" (1899, לברית מאת סלמה לגרלף, כמה יצירות לתזמורת, כולל שתי סימפוניות, רביעיית פסנתר בלה מינור (1870) חמישיית פסנתר במי מינור (פורסמה ב-1865), שלישיית פסנתר בסול מינור (1887) (ועוד אחת, בדו מינור, שיצאה לאור לאחר מותה), רביעיית מיתרים ברה מינור משנת 1861 ועוד אחת בלה מז'ור, יצירות לכינור (כולל סונאטות במי במול מז'ור ובסי במול מז'ור) ולפסנתר, שתי מיסות שוודיות, בלאדה כוראלית "זנפריד" מ-1879 ולידר. מדיה וקבצים בנושא אלפרידה אנדרה בוויקישיתוף אלפרידה אנדרה, באתר ספוטיפיי אלפרידה אנדרה, באתר MusicBrainz (באנגלית) אלפרידה אנדרה, באתר Discogs (באנגלית) Elfrida Andree Piano Quintet in e minor, sound-bites Swedish Musical Heritage - Elfrida Andrée Selectiv e discography (in French) Songs by Elfrieda Andrée on The Art Song Project אתר "קול השירה", "אלפרידה אנדרה" דייב לואיס, אולמיוזיק.קום, "אלפרידה אנדרה"
יחסי האיטי–ונצואלה

יחסי האיטי–ונצואלה הם היחסים שבין רפובליקת האיטי לרפובליקה הבוליברית של ונצואלה. נשיא ונצואלה, רומולו בטנקור, ביטל את היחסים הדיפלומטיים עם האיטי בשנת 1963, בשל פעולותיו הדיקטטוריות של נשיא האיטי פרנסואה דובליה, ובשל דרכו הפוליטית של בטנקור לנתק קשרים דיפלומטיים עם מדינות בעלות אופי דיקטטורי. בזמן ההפיכה בהאיטי בשנת 1991, נשיא ונצואלה קרלוס אנדרס פרז שלח מטוס לחלץ מהאיטי את הנשיא המודח, ז'אן-ברטראן אריסטיד. בעקבות רעידת האדמה החזקה שאירעה בהאיטי בשנת 2010, ונצואלה שיגרה להאיטי פרויקט סיוע בשווי 1.3 מיליארד דולר, וויתרה להאיטי גם על חובות מצטברים של תשלומי נפט בשווי 395 מיליון דולר. הפרויקט כלל הקמת 3 תחנות כוח, שבדצמבר 2011 סיפקה חמישית מכח החשמל של האיטי כולה. בדצמבר 2011 אמר נשיא האיטי מישל מרטלי כי השותפות עם ונצואלה היא החשובה ביותר של להאיטי נכון לאותו זמן. האיטי היא חברה במעמד "משקיף קבוע" בברית הבוליברית שהקימו מדינות האזור בראשות ונצואלה מפברואר 2012. ונצואלה התחייבה במעמד קבלתה של האיטי לחזק את ענפי החקלאות, הייצור והתיירות של האיטי. האיטי חברה בברית הנפט "פורטוקאריב" (אנ'), המאפשרת למדינות הקאריביים לקנות מוונצואלה נפט במחיר מועדף. להאיטי יש שגרירות הממוקמת בקראקס. לוונצואלה יש שגרירות הממוקמת בפורט-או-פרנס. Frank O. Mora, Jeanne A. K. Hey (2003), Latin American and Caribbean Foreign Policy, Rowman & Littlefield. p151 Simon Romero, New York Times, 26 December 2010, Carlos Andrés Pérez, Former President of Venezuela, Dies at 88 Venezuelanalysis.com, 1 June 2012, Venezuela, Cuba and Argentina Sign Development Assistance Agreements with Haiti Venezuelanalysis.com, 19 April 2012, Haiti Using Funds from PetroCaribe to Finance Reconstruction [1] Miami Herald, 5 February 2012, ALBA bloc of nations to see new members
פטגוזאורוס

פטגוזאורוס (שם מדעי: Patagosaurus; מילולית: "לטאת פטגוניה") הוא סוג של דינוזאור זאורופוד אשר חי באמצע היורה לפני 165-161 מיליון שנה. הפטגוזאורוס היה קרובו של הצטיוזאורוס והשתייך לאותה משפחת - משפחת הצטיוזאוריים. המאובנים שלו התגלו בצ'ובוט שבארגנטינה בשנת 1979 בידי הפלאונטולוג הארגנטינאי חוסה בונפרטה. נמצאו מספר ממצאים של הדינוזאור, בהם נמצאו עצמות ירכיים, שוק, כמה חוליות וגולגולת קטנה. זאורופוד זה היה קטן יחסית, באורך 15–16 מטרים (49–52 רגל) ומשקל של 7.5–8 טון מטרי. כמה חוקרים סוברים שהגיע למשקל של מעל 9.5 טון. היה לו צוואר קצר וגולגולת קטנה בעלת חוטם נמוך. הלסתות היו בעלות שיניים קטנות בעלות כתרים, דומים לאלה של הקמרזאורוס. הזנב של הדינוזאור היה ארוך מאוד ביחס לאורכו ואולי שימש להתגוננות או לאיזון. הוא חי ביערות של מחטניים או של שרכים גדולים, אולי בסמוך להרי געש פעילים. לצידו חיו יצורים שונים מתור היורה, ביניהם דו-חיים, צבים, הזאורופוד וולקימריה (Volkheimeria) והטורפים הגדולים פיאטניצקיזאורוס (Piatnitzkysaurus) וקונדורפטור (Condorraptor) שאולי צדו את הפטגוזאורוס האיטי. מדיה וקבצים בנושא פטגוזאורוס בוויקישיתוף פטגוזאורוס, באתר GBIF (באנגלית)
הר סמיית' (קולומביה הבריטית)

הר סמיית' (באנגלית: Mount Smythe) הוא הר בצפון הרי הרוקי הקנדיים בפרובינציית קולומביה הבריטית שבקנדה. גובהו של ההר 2,750 מטרים מעל פני הים (ההר ה-861 בגובהו בקולומביה הבריטית). ההר מתנשא לגובה של 625 מטרים מעל סביבתו. רוחבו של ההר 7.1 קילומטרים. ההר ממוקם 4.5 קילומטרים צפונית מערבית להר וולש; 4 קילומטרים צפונית מזרחת לרכס בארדסיי; 7 קילומטרים מזרחית להר לויד ג'ורג'; 2.5 קילומטרים דרומית מזרחית לקרחון לויד ג'ורג', ודרומית לרכס מוסקווא. ההר נקרא על שם פרנסיס סידני סמיית', מטפס ההרים שטיפס על הרי ההימלאיה, האלפים והרי הרוקי הקנדיים; הר נוסף באותו שם נקרא גם הוא על שמו של סמיית'. • U.S. Geological Survey Professional Paper, Satelite Image Atlas of Glaciers of the World: North America, P 277 מפת אזור הר סמיית' מפה טופוגרפית של אזור הר סמיית' הר סמיית' באתר summitsearch תרשים הנוף הנשקף מהר סמיית' באתר peakvisor לפי מקור אחר גובהו של ההר 2,772 מטרים מעל פני הים. לפי מקור אחר גובה ההר 2,533 מטרים מעל פני הים. מידע גאוגרפי הרי קולומביה הבריטית לפי גובהם מיקום ההר מידע על חייו של סמיית'